ΚΑΝΟΝΙΣΜΟΣ (ΕΟΚ) αριθ. 2292/93 ΤΗΣ ΕΠΙΤΡΟΠΗΣ της 17ης Αυγούστου 1993 για τη θέσπιση παρεκκλίσεων στον τομέα του βοείου κρέατος συνεπεία ορισμένων διατάξεων στον κτηνιατρικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση των αγορών στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 23,

Εκτιμώντας:

ότι το άρθρο 6 παράγραφος 4 πρώτη και δεύτερη περίπτωση του κανονισμού (ΕΟΚ) αριθ. 3619/92 της Επιτροπής της 15ης Δεκεμβρίου 1992 για τη θέσπιση κατά το 1993 μέτρων διαχείρισης σχετικών με τις εισαγωγές ορισμένων ζώντων βοοειδών (3) προέβλεψε την έκδοση ορισμένων πιστοποιητικών εισαγωγής μεταξύ της 15ης και της 26ης Φεβρουαρίου 1993 και της 15ης Απριλίου και της 30ής Ιουνίου 1993- ότι τα πιστοποιητικά εισαγωγής για τα νέα αρσενικά βοοειδή που δύνανται να εισαχθούν κατά το πρώτο, δεύτερο και τρίτο τρίμηνο του 1993 βάσει των κανονισμών της Επιτροπής (ΕΟΚ) αριθ. 179/93 (4), (ΕΟΚ) αριθ. 733/93 (5) και (ΕΟΚ) αριθ. 1622/93 (6) εκδίδονται την 30ή ημέρα του τριμήνου αυτού σύμφωνα με το άρθρο 15 παράγραφος 5 στοιχείο α) του κανονισμού (ΕΟΚ) αριθ. 2377/80 της Επιτροπής της 4ης Σεπτεμβρίου 1980 για τις ειδικές λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος (7), όπως τροποποιήθηκε τελευταία από τον κανονισμό (ΕΟΚ) αριθ. 3662/92 (8)-

ότι το άρθρο 3 παράγραφος 5 του κανονισμού (ΕΟΚ) αριθ. 247/93 της Επιτροπής της 4ης Φεβρουαρίου 1993 για τη χορήγηση, κατά το 1993, ποσόστωσης εισαγωγής ζώντων βοοειδών βάρους 160 έως 300 χιλιογράμμων, καταγωγής και προελεύσεως της Δημοκρατίας της Πολωνίας, της Δημοκρατίας της Ουγγαρίας, της Τσέχικης Δημοκρατίας και της Σλοβακικής Δημοκρατίας, καθώς και τη θέσπιση των λεπτομερειών εφαρμογής της ποσόστωσης αυτής (9) προέβλεψε την έκδοση ορισμένου αριθμού πιστοποιητικών εισαγωγής το συντομότερο δυνατόν, από τις 13 Μαρτίου 1993- ότι η διάρκεια ισχύος των προαναφερθέντων πιστοποιητικών περιορίζεται σε 180 ημέρες, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 247/93 και σε ενενήντα ημέρες, σύμφωνα με το άρθρο 4 στοιχεία β) και γ) του κανονισμού (ΕΟΚ) αριθ. 2377/80- ότι, δεδομένης της κατάστασης εισαγωγής η οποία προκύπτει από την εφαρμογή των κτηνιατρικών διατάξεων των σχετικών με την εμφάνιση του αφθώδους πυρετού σε ορισμένες χώρες, θα πρέπει να καταστεί δυνατή η παράταση της διάρκειας ισχύος των εν λόγω πιστοποιητικών με τον δέοντα τρόπο-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από τις διατάξεις του άρθρου 6 παράγραφος 6 του κανονισμού (ΕΟΚ) αριθ. 3619/92, του άρθρου 5 παράγραφος 2 του κανονισμού (ΕΟΚ) αριθ. 247/93 και του άρθρου 4 στοιχεία β) και γ) του κανονισμού (ΕΟΚ) αριθ. 2377/80, η διάρκεια ισχύος των πιστοποιητικών που εκδίδονται σύμφωνα με το άρθρο 6 παράγραφος 4 πρώτη και δεύτερη περίπτωση του κανονισμού (ΕΟΚ) αριθ. 3619/92, το άρθρο 3 παράγραφος 5 του κανονισμού (ΕΟΚ) αριθ. 247/93, το άρθρο 3 παράγραφος 5 πρώτη, δεύτερη και τρίτη περίπτωση του κανονισμού (ΕΟΚ) αριθ. 3589/92, καθώς και το άρθρο 15 παράγραφος 5 στοιχείο α) του κανονισμού (ΕΟΚ) αριθ. 2377/80 για το πρώτο, δεύτερο και τρίτο τρίμηνο του 1993 παρατείνεται ως τις 31 Δεκεμβρίου 1993, κατόπιν αιτήσεως του εν λόγω συναλλασσομένου.

2. Η αίτηση που αναφέρεται στην παράγραφο 1 πρέπει να συνοδεύεται από το πρωτότυπο του αντιστοίχου πιστοποιητικού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Αυγούστου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 18 της 27. 1. 1993, σ. 1.

(3) ΕΕ αριθ. L 367 της 16. 12. 1992, σ. 17.

(4) ΕΕ αριθ. L 22 της 30. 1. 1993, σ. 51.

(5) ΕΕ αριθ. L 75 της 30. 3. 1993, σ. 11.

(6) ΕΕ αριθ. L 155 της 26. 6. 1993, σ. 44.

(7) ΕΕ αριθ. L 241 της 13. 9. 1980, σ. 5.

(8) ΕΕ αριθ. L 370 της 19. 12. 1992, σ. 43.

(9) ΕΕ αριθ. L 28 της 5. 2. 1993, σ. 39.